दुकानदार खुद के कब्जे और निगम बाजार से अतिक्रमण हटवाए तो सुधर सकते हैं हालात, प्रधान साथ देने को तैयार
चौड़ा बाजार रात में
चौड़ा बाजार दिन में
भास्कर लाइव : 2दिन देखा हाल, दिन में 8 फीट में सिमटी रहने वाली सड़कें रात को बाजार बंद होने पर 15 फीट हो जाती हैं चौड़ी, रविवार को भी ऐसे ही हालात
बाजारोंमें जो सड़क 15 फीट चौड़ी है, वह बाजार खुलते ही अतिक्रमण की वजह से 6 से 8 फीट चौड़ी रह जाती है। कहीं दुकानदारों ने चबूतरे बढ़ाकर अवैध कब्जे कर लिए हैं तो कहीं दुकानों के आगे सामान रखकर अतिक्रमण किया है। यहां तो सड़क का किराया वसूलते हुए दुकानदार अपनी दुकानों के आगे फड़ तक लगवा रहे हैं। बाजारों की दिन और रात की ग्राउंड रिपोर्ट में यह सामने आया। बाजार एसोसिएशन के सदस्य अतिक्रमण से मुक्ति की मांग कर रहा है। निगम दो दिन से दुकानदारों को खुद अतिक्रमण हटाने की मुनादी करवा रहा है। अब कार्रवाई का इंतजार हैं।
रविवार को लगने वाले फड़ी बाजार पर भी प्रधानों को एतराज है। अस्थाई अतिक्रमण के अलावा स्थाई अतिक्रमण भी हटे तो बात बने। शहर के बाजारों के प्रधान लगातार अतिक्रमण हटवाने की मांग कर रहे हैं। तंग बाजारों में कार, माल से लदे रिक्शों की वजह से भी जाम लगता है। बाजार प्रधानों का कहना है कि व्यावसायिक लोडिंग अनलोडिंग रात को होनी चाहिए।
छह महीने पहले संयुक्त व्यापार मंडल के नेतृत्व में बाजार प्रधानों ने डीएसपी दलबीर सिंह को लिखित में अतिक्रमण हटवाने की शिकायत दी थी। पिछले साल नवंबर में इंसार बाजार लालबत्ती चौक से इंसार चौक तक दुकानदारों ने दुकानों की सीमा के आगे पीली पट्टी सड़क पर लगाई थी। इससे आगे सामान बाहर नहीं रखने को कहा गया। एक दो महीने के बाद पट्टी मिट गई।
येनिकालें समाधान
{सड़कपर सामान रखने की पाबंदी लगे।
{दुकानों के बाहर फड़ या रेहड़ी किराए पर लगवाने पर कार्रवाई हो।
{तंग बाजारों में दिन में चार पहिया वाहनों या सामान ढोने वाले रिक्शा पर रोक लगे।
{नगर निगम अपनी टीम लगाए।
^कब्जे से दुकानदारों को भी कोई बड़ा फायदा नहीं है। एक तरह की होड़ है। एक दुकानदार आगे सामान रखता है तो दूसरा भी आगे रखता है। प्रशासन कार्रवाई करे तो हम साथ हैै।\\\' -दर्शनलाल वधवा, चौड़ा बाजार एसोसिएशन
^एसोसिएशनपदाधिकारी समय-समय पर अतिक्रमण को लेकर दुकानदारों को समझाने का प्रयास करते हैं। कुछ दुकानदार तो मानने को ही तैयार नहीं होते हैं। प्रशासन लगातार कार्रवाई करे।\\\' -गौरव लीखा, प्रधान, लालबत्ती चौक
^लगातारअभियान चले। बाजारों के रास्ते खुले होंगे तो सभी को फायदा है। बाजार तंग होने से वाहन चालकों के साथ हर दिन झगड़े बाजी होती है। महिलाओं को बदसलूकी झेलनी पड़ती है।\\\' -सुशील भराड़ा, प्रधान, देवी मंदिर रोड
^दुकानदारखुद की दुकान के आगे किसी अन्य व्यक्ति की फड़ या रेहड़ी लगवाते हैं। 8 से 10 हजार रुपए महीना किराया तक वसूला जाता है। जाम की समस्या बनी रहती है। मिलकर इसे रोकना होगा।\\\' -अनिल मदान, दुकानदार इंसार बाजार
जॉइंट कमिश्नर अश्विनी मैंगी से सीधी बात...।
Qबाजारप्रधानों ने अतिक्रमण हटाने की मांग की है, आप क्या पहल करेंगे
Aबाजारप्रधानों का सामने आना अच्छी बात है। अतिक्रमण हटाओ अभियान इस सप्ताह चलाया जाएगा।
Qअतिक्रमणहटाने के नाम पर खानापूर्ति क्यों
Aपहलेक्या हुआ, यह मैं नहीं जानता। अब लगातार मुनादी करवाई जा रही है। अतिक्रमण नहीं करने के लिए बाजार के सभी दुकानदारों को सजग किया जा रहा है।
Qअतिक्रमणनहीं हो इसकी प्लानिंग क्या है
Aपहलेचरण में तंग बाजारों में दिन के समय बड़े वाहन घुसें, इस पर कार्रवाई होगी। इसके लिए बाजार प्रधानों से एक्शन प्लान मांगा है ताकि सड़कों के मुहाने पर बेरिकेड्स लगाए जा सकंे। इसके बाद दुकानों के बाहर सामान लगाने वालों का सामान जब्त किया जाएगा और जुर्माना किया जाएगा। निगम की ओर से छह लोगों की टीम दिनभर बाजार में रहेगी, जो जाम हटवाएगी, अतिक्रमण रोकेगी।
सालारजंग गेट - शाम 5 बजे
सड़कपर वाहन निकालने की होड़ में लोग फंसे थे। स्कूटी पर सवार राज सिंह ने बताया कि यहां हर दिन यही हाल है। दुकानों के आगे सामान और फिर वाहन खड़े रहते हैं। दोपहर को तो स्कूल बसों के पहुंचने के बाद यहां निकलना भी मुश्किल होता है।
रात9:30 बजे : दिनमें 15 फीट तक चौड़ी सड़क थी, रात को यही सड़क 30 फीट मिलती है।
इंसारबाजार - शाम 5:15 बजे
दुकानोंके आगे तीन से चार फीट तक अतिक्रमण करके सामान रखा था। मोटरसाइकिल निकालना भी मुश्किल हो जाता है। दुकान के बाहर फड़ लगा रहे संजू ने बताया कि वे फड़ लगाने का किराया देते हैं।
रात9:45 बजे : रातको दुकानदार दुकानें बंद कर चले जाते हैं। दिन में 5 फीट नजर आने वाली सड़क 10 फीट तक चौड़ी है। दुकानों के आगे चबूतरे हटें तो 12 से 14 फीट तक सड़क चौड़ी हो जाए। इसी तरह इंसार बाजार देवी मंदिर रोड की सड़क पर एक व्यक्ति रिक्शा चलाते हुए चौक की तरफ पहुंचा तो जाम लग गया। दुकानों के आगे फड़ लगी हैं।
चौड़ाबाजार - शाम 5:40 बजे
चौड़ाबाजार भी अब नाम का चौड़ा रह गया है। अतिक्रमण और जगह-जगह लगी फड़ों और रेहड़ियों ने इसे तंग बना दिया है। दुकानों के आगे सामान और फिर वाहन खड़े होने से भी भीड़ बढ़ी थी।
रात10:15 बजे : चौड़ाबाजार 25 से 30 फीट तक चौड़ा है। दिन में सड़क पर फैली रेहड़ी या फड़ अब दुकानों के पास कोने में साइड में लगाई हुई थी। वहीं, गुड़मंडी में अतिक्रमण से कई जगह 6 से 8 फीट सड़क रहती है। रात को 12 फीट तक भी नजर आती है।
hin_Deva bho_Deva bho_Deva hin_Deva hin_Deva hin_Deva hin_Deva npi_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva